open-index/open-wikipedia-markdown huggingface dataset:
Leonidas fra Rhodos

**Leonidas fra Rhodos** (gresk: Λεωνίδας; født 188 f.Kr.) var en av de aller mest berømte olympiske løpere i antikkens Hellas. Leonidas tevlet i fire etterfølgende olympiader; i 164 f.Kr., 160 f.Kr., 156 f.Kr. og 152 f.Kr. og i hver av disse vant han tre forskjellige løpskonkurranser. Et atlet som vant tre tevlinger i én enkelt olympiade ble hyllet med tittelen *triastes* («trippelvinner»). Det var kun sju *triastes*, og Leonidas er den eneste som er kjent som fått den æren mer enn én gang. Han var 36 år da han greide det for fjerde gang.

## Olympisk karriere
Leonidas deltok i de olympiske leker i den 154. olympiade i 164 f.Kr., den siste i gullalderen av antikkens leker. Leonidas erobret kronen i tre forskjellige løpekonkurranser: *[[stadion]]*, *diaulos*, og *hoplitodromos*. Han gjentok denne bedriften i de neste påfølgende olypiadene, 160 f.Kr., 156 f.Kr. og til sist også i 152 f.Kr. da han var hele 36 år gammel. Leonidas' rekorder på tolv individuelle olympiske seire var enestående i den antikke verden.

Hans uovertrufne antall seire er et vitnemål om hans allsidighet som løper. Den greske filosofen Filostratos fra Athen skrev i sitt verk *Gymnastikos* (Γυμναστικός) at Leonidas gjorde alle tidligere teorier om løperes trening og kroppstyper foreldet. *Stadion* og *diaulos*, løp på henholdsvis rundt 200 og 400 meter, var best egnet for sprintere, mens *hoplitodromos*, som var et *diaulos* hvor løperne stilte med bronserustning og skjold, krevde mer muskelstyrke og utholdenhet.

## Rekorden brutt i 2016
Leonidas' antikke rekord på tolv individuelle olympiske seierskranser (betraktet som tilsvarende med en moderne gullmedalje) sto uavbrutt i 2 168 år og ble endelig overgått i 2016 da amerikanske Michael Phelps vant 200 meter individuell medley i Sommer-OL 2016 i Brasil. Det var hans trettende individuelle olympiske gullmedalje i svømming.

## Referanser
Ta alle sjanser

***Ta alle sjanser*** (originaltittel: *Classe tous risques*) er en fransk-italiensk kriminal-thriller fra 1960 regissert av Claude Sautet.

Filmen handler om Abel Davos (Ventura), en fransk gangster på rømmen fra politiet i Italia, som med hjelp av Eric Stark (Belmondo) forsøker å komme seg til Paris.

## Handlingsreferat
En fransk gangster Abel Davos, blir dømt til døden in absentia, og han må flykte til Italia sammen med hans kone og deres to barn. Men fra Milano, sammen med en medskyldig Raymond, forsøker de å komme seg tilbake til Frankrike igjen med båt. Men de blir overrasket av to agenter fra tollvesenet. Etter en skuddveksling ligger begge tollerne, hans kone og Raymond død, og en massiv politi-jakt begynner etter Abel Davos.

Abel forsøker å gjemme seg, sammen med sine to sønner, i Nice. Han kontakter Abel Riton og Fargier, tidligere allierte fra Paris, for å be om hjelp. Men Riton driver nå en bar, og Fargier et hotell. De ønsker ikke å risikere livet, for å hjelpe en etterlyst person. Men de rekrutterer en annen ung gangster som heter Éric, for å hente Abel og barna hans. På veien redder Éric også en ung kvinne Liliane, som blir angrepet av en mann. Til gjengjeld godtar kvinnen å late som hun er sykepleier for Abel, som er bandasjert for å skjule hans egentlige identitet.

Tilbake i Paris får Abel også et falskt pass, men han trenger også penger for å komme seg unna for godt. De forsøker å rane en kriminell som heter Gibelin, og han konsulterer Fargier og Riton, som begge er under voldsomt press av politiet på grunn av deres tidligere tilknytning til Abel. Når han innser at han har blitt forrådt, starter Abel sin hevn ved å drepe Gibelin og deretter Fargier - hvis kone dør av sjokk. Samtidig forsøker politiet å finne ut hvor Abel faktisk befinner seg.

## Skuespillere
* Lino Ventura - Abel Davos, en raner og morder.
* Jean-Paul Belmondo - Éric Stark, en yngre gangster.
* Sandra Milo - Liliane, som blir venn med Éric.
* Marcel Dalio - Arthur Gibelin.
* Jacques Dacqmine - politietterforsker Blot.
* Claude Cerval - Raoul Fargier. En tidligere kriminell kollega av Abel
* Michel Ardan - Henri Vintran, en tidligere bekjent av Abel

## Referanser


## Eksterne lenker
*
Mørkets gjerninger

***Mørkets gjerninger*** (originaltittel: *Voici le temps des assassins*) er en fransk thriller og film noir fra 1956 regissert av Julien Duvivier. Hovedrollene spilles av Jean Gabin og Danièle Delorme.

## Handling
I Les Halles, i hjertet av Paris, bor André Chatelin, en ærlig og respektert mann som driver en vellykket restaurant. Han får besøk av en ukjent ung kvinne. Kvinnen sier at hun heter Catherine, datteren til hans tidligere kone Gabrielle. Men hun har dødd, og etterlatt Catherine hjemløs og uten penger. André gir henne et rom og en jobb, men hun begynner snart å misbruke godheten hans. 

Men Catherine forsøker snart å skape uenighet mellom André og hans unge venn Gérard, en medisin-student som var som en sønn for ham. Hun begynner også å stjele penger for å forsørge moren sin, som ikke var død likevel, men en tidligere prostituert som nå sliter med rusproblemer. Catherine forsøker å gifte seg med André, og deretter myrde ham for å arve alle pengene hans. Hun bestemmer seg for å bruke Gérard, på grunn av hans store medisinske kunnskap, og forfører ham raskt. 

## Skuespillere
* Jean Gabin som André Chatelin
* Danièle Delorme som Catherine
* Robert Arnoux som Bouvier
* Liliane Bert som Antoinette
* Gérard Blain som Gérard Delacroix
* Lucienne Bogaert som Gabrielle

## Referanser


## Eksterne lenker
*
Gullkareten

***Gullkareten*** (fransk: *Le Carrosse d'or*, italiensk: *La carrozza d'oro*) er en fransk-italiensk dramakomedie fra 1952 regissert av Jean Renoir. Filmer handler om en italiensk Commedia dell'arte-trupp som ankommer en liten by i Peru på 1700-tallet.

Dreieboken ble skrevet av Renoir, Jack Kirkland, Renzo Avanzo og Giulio Macchi med teaterstykket «Le Carrosse du Saint-Sacrement» av Prosper Mérimée som forelegg.

## Om produksjonen
Filmen ble tatt opp samtidig i tre forskjellige språkversjoner, italiensk, fransk og engelsk. Renoir foretrakk selv den engelskspråklige.

## Medvirkende
*Anna Magnani: Camilla
*Duncan Lamont: Ferdinand, visekongen
*Odoardo Spadaro: Don Antonio
*Nada Fiorelli: Isabella
*Ralph Truman: hertugen av Castro
*Jean Debucourt: biskopen
*Ricardo Rioli: Ramón, en tyrefekter
*Paul Campbell: Felipe, en offiser
*George Higgins: Martinez
*William Tubbs: vertshus-verten

## Referanser


## Eksterne lenker
*
Markedsføringstillatelse

**Markedsføringstillatelse** **(MT)** er en status et legemiddel må  ha for å kunne selges lovlig i Norge. Statens legemiddelverk vurderer alle legemidler som søker om og må ha MT. Legemidler blir bare godkjent for salg dersom det har en nytteverdi som overstiger risikoen ved bruken av det. Produsentene må derfor kunne dokumentere nytte-/risikoforholdet når de søker om MT, samt legemidlets farmasøytiske kvalitet, sikkerhet og medisinske effekt.

Det finnes unntak der legemidler kan selges i Norge uten MT. Dette kan gjelde legemidler for kliniske utprøvinger, som fortsatt ikke er godkjente, og legemidler som får unntak i spesielle tilfeller, fordi godkjente alternativer mangler.

Som medlem av EØS skjer i hovedsak alle godkjenninger i Norge gjennom det europeiske samarbeidet, som landet deltar i gjennom vitenskapelige komitéer som administreres gjennom Det europeiske legemiddelbyrå (EMA).

## Referanser
Butocrysa

* Se Systematisk inndeling

***Butocrysa*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstore, ensfarget lysbrun trebukk. Antennene er omtrent så lange som kroppen. Pronotum er bredest ved forkanten, jevnt tilsmalnende bakover, uten tenner på sidene. Det er nokså kraftig punktert med en blank midtstripe. Dekkvingene har litt skarpe, stumpkvinklede "skuldre" og er ellers jevnt tilsmalnende bakover.

## Utbredelse
Arten lever i det sørøstlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Butocrysa* J. Thomson, 1868
********* *[[Butocrysa insignis]]* (Lucas, 1859)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
National Instruments

**National Instruments Corporation**. eller **NI**, er et flernasjonalt selskap i USA med internasjonal virksomhet som har sitt hovedkvarter i Austin i Texas. Selskapet produserer automatisk testutstyr og programvare for virtuell instrumentering. Applikasjonene innbefatter  datainnsamling, instrumentkontroll og maskinvisjon.

I 2012 solgte selskapet produkter til mer enn 35&nbsp;000 selskaper for $1,12 milliarder USD.

## Referanser


## Eksterne lenker
*
Gravis Ultrasound

**Gravis UltraSound** eller **GUS** er et tidligere lydkort for IBM-kompatible datamaskiner, som ble introdusert i 1992 av det Canada-baserte selskapet Advanced Gravis Computer Technology. Lydkortet var svært populært som demokort i 1990-årene.

Lydkortet introduserte samplebasert syntese (kalt Wavetable lookup synthesis), som er muligheten til å avspille lyder fra det virkelige liv i stedet for de kunstige datamaskingenererte lydformene. GUS var kjent for sin MIDI-kvalitet med et stort sett instrumenter som kunne bli lagret i dets egen RAM.

## Eksterne lenker
* GF1 Museum - informasjon om GUS modeller
Bighorn

**Bighorn** har flere betydninger

* Bighorn (atombombe), en atombombesprenging
* Bighorn (art), en vill art av sau
Sweet Home Alabama

**«Sweet Home Alabama»** er en sang laget av Southern rock-bandet Lynyrd Skynyrd (uttales 'lĕh-'nérd 'skin-'nérd), skrevet av de daværende bandmedlemmene Ed King, Gary Rossington og Ronnie Van Zant. «Sweet Home Alabama» ble første gang utgitt som singleplate i 1974, og er med på en rekke album fra Lynyrd Skynyrd, første gang på albumet «Second Helping», senere på både samleplater og som live-versjoner på livealbum.  «Sweet Home Alabama» er sannsynligvis den best kjente sangen fra bandet. «Sweet Home Alabama» har også vært filmmusikk i flere filmer.

Sangen utkom som et svar på sangene «Southern Man» og «Alabama», som er skrevet av Neil Young (Crosby, Stills, Nash & Young) og handler rasisme og slaveri i de amerikanske sørstatene. Lynyrd Skynyrd mente på sin side at sangene fra Neil Young virket stigmatiserende på hele befolkningen i sørstatene generelt og delstaten Alabama spesielt. Det politiske budskapet i sangen fra Lynyrd Skynyrd er ikke krystallklart, og har gjennom årene vært mye diskutert. Young og Lynyrd Skynyrd med frontfigur Ronnie Van Zant respekterte hverandre, de er ofte avbildet med t-skjorte av hverandre, og dukket av og til uanmeldt opp på hverandres konserter – det blir til og med hevdet at Van Zant som omkom i en flystyrt i 1977 ble gravlagt i en svart «Tonight's the Night»-T-skjorte.

## Eksterne lenker
* Sweet Home Alabama (Tekst)

## Kilder
* Sweet Home Alabama (Lynyrd Skynyrd) AllMusic (en)
* Sweet Home Alabama by Lynyrd Skynyrd Songfacts (en)
* Sole living original member of Lynyrd Skynyrd shares story behind ‘Sweet Home Alabama’ Yellow Hammer (en)
* The Story Behind "Sweet Home Alabama" Garden & Gun (en)
* 15 things we have to explain about the song 'Sweet Home Alabama' www.al.com (en)
Disksektor

En **disksektor** er innenfor datalagring navnet på en del av et spor på et magnetlager eller en optisk disk. Hver sektor lagrer en fast mengde med data som er tilgjengelig for brukeren, vanligvis 512 bytes for harddisker og 2048 bytes for CD-ROM og DVD-ROM. Nyere harddisker bruker sektorer på 4096 bytes (4 Kb), noe som er kjent som Advanced Format.

Sektoren er minste lagringsenhet på en harddisk. Alle filer må dekke minst en sektor, uavhengig av størrelse. I praksis opererer operativsystemer med blokker av data, som kan dekke flere sektorer.

## Referanser
Rée

**Rée** er en tysk-dansk familie av jødisk herkomst. En rekke slektsmedlemmer har vært fremtredende forretningsfolk i Hamburg fra 1600-tallet og Danmark fra 1700-tallet, og slektsmedlemmer har også utmerket seg som redaktører, politikere, kunstnere og akademikere. Den danske grenen stammer fra Isac Philip Rée fra Hamburg, som flyttet til Fredericia i 1727.

## Referanser
Stephen E. Rivkin

**Stephen Elliott Rivkin** er en amerikansk filmklipper og filmprodusent best kjent for klippearbeidet på *[[Pirates of the Caribbean]]*-serien og science fiction-filmen *[[Avatar (film)|Avatar]]*. For arbeidet på *Avatar* ble han sammen med James Cameron og John Refoua nominert til BAFTA-prisen og Oscar for beste filmklipp. De vant en Critics' Choice Movie Award i samme kategori. Rivkin har gjord klippearbeidet for tre av Norman Jewisons filmer, og han har hatt et tett samarbeid med regissør Gore Verbinski. Stephen Rivkin er visepresident i filmklipperorganisasjonen American Cinema Editors.

Han er gift med Dina Morrone.

## Filmografi (utvalg)
Regissøren for hver film står nevnt i parentes med utgivelsesåret.
**[[The Personals]]* (Markle-1982)
**[[Youngblood]]* (Markle-1986)
**[[Band of the Hand (film)|Band of the Hand]]* (Glaser-1986)
**[[Bat*21]]* (Markle-1988)
**[[Run]]* (Burrowes-1991)
**[[My Cousin Vinny]]* (Lynn-1992)
**[[Robin Hood: Men in Tights]]* (Brooks-1993)
**[[Only You ]]* (Jewison-1994)
**[[Bogus]]* (Jewison-1996)
**[[The Hurricane (film)|The Hurricane]]* (Jewison-1999)
**[[Ali (film)|Ali]]* (Mann-2001)
**[[Pirates of the Caribbean: The Curse of the Black Pearl]]* (Verbinski-2003)
**[[The Statement]]* (Jewison-2003)
**[[Pirates of the Caribbean: Dead Man's Chest]]* (Verbinski-2006)
**[[Pirates of the Caribbean: At World's End]]* (Verbinski-2007)
**[[Avatar (film)|Avatar]]* (Cameron-2009)

## Referanser


## Eksterne lenker
* 
*
Thalassoma pavo

***Thalassoma pavo*** er en fiskeart som tilhører leppefiskene.

Kroppen er ganske slank og er sammentrykt fra sidene. Ryggfinnen har 8 piggstråler og 12–13 bløtstråler, og gattfinnen har 3 piggstråler og 10–12 bløtstråler. Hannen er grønn og brun med mange mørke, vertikale striper. Hodet er mørkerødt med et blått rutenett. En blå vertikal stripe går fra basis av ryggfinnen til buken bak brystfinnen; den har ofte røde kanter. Hunner og ungfisker er grønne og brune med fem vertikale blå striper. Hodet er brunaktig med et blått rutenett. Den blir opptil 25&nbsp;cm lang, og vanlig lengde er 15–20&nbsp;cm.

*Thalassoma pavo* lever på grunt vann i havet nær steiner og ålegras. Den finnes på dyp fra 1–150&nbsp;m, men er vanligst på 1–50&nbsp;m. Den svømmer for det meste alene, men danner av og til små grupper. Føden består av små bløtdyr og krepsdyr. Arten er utbredt i Middelhavet og i det østlige Atlanterhavet fra Portugal til Kapp Lopez i Gabon. Den finnes også ved Azorene, Madeira, Kanariøyene, São Tomé og Annobón.

## Kilder
* 
* 
* 

## Eksterne lenker

*
Forneselva kraftverk

**Forneselva kraftverk** er et vannkraftverk ved Kjosen i Tromsø kommune i Troms.

Det er et elvekraftverk som utnytter et fall på 116 meter i Forneselva.

Installert effekt er 5 MW fra to francisturbiner. Årsproduksjon er 12,2 GWh.

## Referanser


## Kilder
* 
* NVE vannkraftdatabase
*Nordkraft
Jeg er Pilegrim

***Jeg er Pilegrim*** (engelsk: **) er en hardkokt spenningsroman på engelsk av Terry Hayes, utgitt 18. juli 2013 av Bantam Press. Den er oversatt til mer enn 30 språk, deriblant til norsk av Peter A. Lorentzen og til svensk av Örjan Sjögren.

I juli 2014 kjøpte Metro-Goldwyn-Mayer filmrettighetene til *I Am Pilgrim*.

## Handling
«Pilgrim» var en amerikansk tidligere etterretningsagent også kjent som «Rider of the Blue» som senere skriver en bok om rettsmedisinsk patologi. «Pilgrim» blir involvert i en situasjon i New York City hvor en mystisk kvinne bruker boken hans til å begå drap i etterkant av terror-angrepene den 11. september 2001.

Samtidig er «Saracen» en Saudi som blir radikalisert når han blir vitne til at hans egen far blir drept ved halshugging. Senere får «Sacred» utdannelse som doktor, og slåss under Den afghansk-sovjetiske krig. Pilegrim blir tilbakekalt til en etterretningsorganisasjon som har oppdaget en trussel som involverer Saracen, som har vært med på å produsere en vaksine-resistent stamme av kopper

## Referanser
Langdalselva kraftverk

**Langdalselva kraftverk** er et vannkraftverk i Alteidet i Kvænangen kommune i Troms.

Det er et elvekraftverk som utnytter et fall på 235 meter i Langdalselva.

Installert effekt er 4,3 MW fra en peltonturbin. Årsproduksjon er 9,7 GWh.

## Referanser


## Kilder
* 
* NVE vannkraftdatabase
*Småkraft
John Wick

***John Wick*** er en amerikansk spillefilm regissert av Chad Stahelski og David Leitch, med Keanu Reeves i tittelrollen. I andre roller er Michael Nyqvist, Alfie Allen, Adrianne Palicki, Bridget Moynahan, Dean Winters, Ian McShane, John Leguizamo og Willem Dafoe. Filmen hadde kinopremiere 13. oktober 2014 i New York.

Den har fått flere oppfølgere.

## Handling
John Wick mister sin kone Helen på grunn av sykdom, tar han inn en beagle-valp som heter Daisy for å hjelpe ham med å takle sorgen. Ved en bensinstasjon møter han en tre russiske gangstere, hvis leder Iosef insisterer på å kjøpe bilen hans - men John nekter å selge den. Senere bryter gangsteren seg inn i hans hjem, slår ham bevisstløs, stjeler bilen hans og dreper valpen Daisy. Iosef tar deretter bilen til ett verksted. Aurelio, verkstedets eier, kjenner igjen bilen. Når han får vite at Iosef stjal bilen fra John, kaster han Iosef ut av verkstedet sitt. John besøker Aurelio, som identifiserer Iosef som sønn av Viggo Tarasov (spilt av Michael Nyqvist) lederen for det russiske forbrytersyndikatet i New York City.

Iosef får snart vite hvem John Wick egentlig er: En berømt leiemorder som tidligere arbeidet for Viggo. Mange år tidligere, da John ønsket å trekke seg tilbake fra virkeligheten og gifte seg med Helen, ga Viggo ham en «umulig oppgave» som antydet å involvere flere attentat i løpet av veldig kort tid som John lykkes med. Viggo advarer Iosef om hans nært forestående undergang, og forsøker deretter å snakke John fra å søke gjengjeldelse. Når John nekter, sender Viggo tolv leiemordere til Johns hjem. Men John dreper dem alle, og betaler for at likene og alle bevis fjernes profesjonelt.

Viggo legger ut en hodepremie på to millioner dollar for John, og tilbyr kontrakten til Johns mentor, Marcus, som godtar. John søker tilflukt på Continental Hotel, som utelukkende henvender seg til den kriminelle underverdenen, men ikke tillater drap på stedet. Viggo dobler belønningen for de som er villige til å bryte disse reglene og drepe John. Winston, eieren av hotellet, informerer John om at Iosef holder til på en nattklubb, Red Circle. John går dit, men Iosef unnslipper. John trekker seg tilbake til hotellet for å få skadene sine behandlet. Fru Perkins, en snikmorder og gammel bekjent, smyger seg inn på Johns rom for å drepe ham. Men Marcus griper inn, og redder ham. John forsøker deretter å gå etter Iosef og hans livvakter.

## Rollebesetning
* Keanu Reeves som John Wick, en tidligere leiemorder. 
* Michael Nyqvist som Viggo Tarasov
* Alfie Allen som Iosef Tarasov
* Adrianne Palicki som Ms. Perkins.
* Bridget Moynahan som Helen Wick
* Dean Winters som Avi, Viggos nestkommanderende. 
* Ian McShane som Winston, eier av Continental Hotel.
* John Leguizamo som Aurelio.
* Willem Dafoe som Marcus

## Referanser


## Eksterne lenker
*
Bergselva kraftverk

**Bergselva kraftverk** er et vannkraftverk ved Storfjorden i Storfjord kommune i Troms.

Det er et elvekraftverk som utnytter et fall på 394 meter i Bergselva.

Installert effekt er 4,8 MW fra en peltonturbin. Årsproduksjon er 9,9 GWh.

## Referanser


## Kilder
* 
* NVE vannkraftdatabase
*Nordkraft
Mjeldeelva kraftverk

**Mjeldeelva kraftverk** er et vannkraftverk ved Straumsfjorden på Kvaløya i Tromsø kommune i Troms.

Det er et elvekraftverk som utnytter et fall på 144 meter i Mjeldeelva.

Installert effekt er 1,6 MW fra en peltonturbin. Årsproduksjon er 5,7 GWh.

## Referanser


## Kilder
* 
* NVE vannkraftdatabase
*Småkraft
Xyrichtys novacula

***Xyrichtys novacula*** er en fiskeart som tilhører leppefiskene.

Den er sterkt flattrykt fra sidene, og hodet har en nesten vertikal profil. Ryggfinnen har 9–10 piggstråler og 11–12 bløtstråler. Gattfinnen har 3 piggstråler og 11–13 bløtstråler. Skjellene er store og tynne. Hannen er rød eller grønnaktig med rosa-grønn buk. Hunner og ungfisker er rosarøde eller lysebrune. Arten blir opptil 30&nbsp;cm lang.  

*Xyrichtys novacula* lever på grunt vann ned til 150 m dyp over sand- eller mudderbunn, av og til i ålegrasenger. Den kan som mange andre leppefisker skifte kjønn fra hunn til hann. Føden består hovedsakelig av bløtdyr, men den tar også krabber og reker. Det drives litt fiske etter denne arten.

Utbredelsen omfatter begge sider av Atlanterhavet. I vest finnes den fra Nord-Carolina i USA sørover til Santa Catarina i Brasil inkludert Mexicogolfen og Det karibiske hav. I øst finnes den fra Portugal sørover til Kapp Lopez i Togo inkludert Middelhavet, Marmarahavet, Azorene, Madeira, Kanariøyene, Kapp Verde, São Tomé og Príncipe.

## Kilder
* 
*  

## Eksterne lenker

*
Trampoline under Sommer-OL 2016 – Kvinner

**Trampoline for kvinner** under Sommer-OL 2016 ble arrangert i HSBC Arena i Rio de Janeiro 12. august 2016. 

I kvalifiseringsrunden gjorde de to øvelser - en obligatorisk og en selvvalgt. Poengene fra disse to ble lagt sammen, og de 8 beste gikk til finalerunden. I finalen gjorde de kun en selvvalgt øvelse, og resultatene fra kvalifiseringsrunden ble ikke tatt med til finalen.

## Tidsplan
Alle tider er lokal tid (UTC−3)

## Resultater
### Kvalifisering

### Finale

## Eksterne lenker
*
Kulde, varmepumpe- og ventilasjonsteknikk

**Kulde, varmepumpe- og ventilasjonsteknikk** er et programområde innen fag- og yrkesopplæringens andre videregående skoleår, Vg2. Programområdet bygger på elektro og datateknologi Vg1. Faget fører til læretid innen kulde- og varmepumpeteknikkfaget og ventilasjonsteknikkfaget og fagbrev som blant annet kulde- og varmepumpetekniker og ventilasjonstekniker. Etter læreplanreformen LK2020 ble navnet endret med tillegget ventilasjonsteknikk.

## Skoler
Foruten Viken er det ingen fylker med mer enn en skole som tilbyr Kulde, varmepumpe- og ventilasjonsteknikk. To fylker står uten tilbud. For elever i disse fylkene må eleven enten søke om å få ta faget i et annet fylke, eller ta et ekstra år som lærling.
* Oslo: Kuben videregående skole
* Agder: Mandal videregående skole
* Innlandet: Ringsaker videregående skole
* Møre og Romsdal: Borgund videregående skole
* Troms og Finnmark: Ishavsbyen videregående skole
* Trøndelag: Heimdal videregående skole
* Rogaland: Godalen videregående skole
* Viken: Malakoff videregående skole, Ås videregående skole, Åssiden videregående skole
* Nordland: Tilbys ikke
* Vestfold og Telemark: Tilbys ikke
* Vestland: Tilbys ikke

## Referanser


## Eksterne lenker
* Vil bli om Kulde, varmepumpe- og ventilasjonsteknikk
Virtuell maskin

En **virtuell maskin** (**VM**) er innenfor informatikken betegnelsen på en emulering av et gitt operativsystem. Virtuelle maskiner opererer på datamaskinarkitekturen til reelle eller hypotetiske datamaskiner, og deres implementasjon kan involvere spesialisert maskinvare, programvare eller begge deler.

Der er ulike typer virtuelle maskiner. En systemvirtuell maskin, også kalt fullvirtualisert virtuell maskin, sørger for en fullstendig erstatning for den reelle maskinvare og de funksjoner som er nødvendige for å utføre et komplett operativsystem. En hypervisor lar ulike operativsystemer utføres av samme maskinvare, på den samme fysiske maskin, men isolert fra hverandre.

## Fordeler med virtuelle maskiner
**På grunn av deres portabilitet og fleksibilitet har VM-er flere verdifulle fordeler for brukere:**

* Kostnadseffektivitet på grunn av redusert fysisk infrastruktur. Jo færre datamaskiner som trengs for å kjøre programvaren og appene, jo mindre energi bruker man.
* Høy sikkerhet fordi VM-er kan kjøres isolert og dermed er immune mot eventuelle sikkerhetsbrudd fra andre VM-er.
* Skalerbarhet
* Hurtighet og smidighet
* Interaktiv utvikling
* Redusert nedetid

## Ulemper med [https://aduk.de/de/blog-de/was-ist-der-unterschied-virtuelle-maschinen-vs-container/ virtuelle maskiner]
**Imidlertid, som all annen teknologi, har VM-er sine ulemper:**

* VM-er er tunge, så de krever mye lagringsplass. Hvor mye stasjonsplass bør være tilgjengelig for hver virtuell maskin på et system? Hver VM krever minst 20 GB med diskplass. Derfor kan det være problematisk å kjøre flere VM-er, hver mange gigabyte store, hvis datamaskinen har begrenset minne.
* VM-er kan ikke erstatte fysiske datamaskiner fullt ut fordi de er tregere og mindre effektive. Derfor velger mange bedrifter å kombinere VM-er med fysisk infrastruktur.

## Referanser


## Eksterne lenker
* Hypervisors and Virtual Machines: Implementation Insights on the x86 Architecture
PC-kort

**PC-kort** er innenfor informatikken benevnelsen på et periferigrensesnitt med parallell kommunikasjon, som er konstruert for bærbare datamaskiner. De ble introdusert i 1990 under benevnelsen **PCMCIA** (*Personal Computer Memory Card International Association*), og ble omdøpt til PC-kort i 1995.

Slike kort var oppinnelig en standard for utvidelseskort som besørget datalagring. Mange typer utstyr ble gjort tilgjengelig basert på dens konfigurasjon, deriblant nettverkskort, modemer og harddisker.

## Eksterne lenker
* Understanding PC Card, PCMCIA, Cardbus, 16-bit, 32-bit.
Dataelektroniker

**Dataelektroniker** et er håndverksyrke innen elektrofaget. En dataelektroniker har fagbrev innen dataelektronikerfaget og arbeidet består av installasjon, drift og vedlikehold av alt fra multimedieustyr til luftovervåkingsradarer, avhengig av hvilket fagfelt vedkommende har valgt å spesialisere seg innen.

Yrket ble tidligere omtalt som serviceelektroniker.

## Eksterne lenker
* Yrkesbeskrivelse av dataelektroniker hos utdanning.no
Symphodus ocellatus

***Symphodus ocellatus*** er en fiskeart som tilhører leppefiskene.

Ryggfinnen har 13–15 piggstråler og 8–11 bløtstråler. Gattfinnen har 3 piggstråler og 8–11 bløtstråler. Fargen varierer mye, og det er en utpreget kjønnsdimorfisme. Begge kjønn har en stor flekk med varierende farge og rød rand på gjellelokket og en liten flekk ved basis av halefinnen.

Hunner og ungfisker er brun- eller gulaktige med lysere buk og har ofte to langsgående, brune striper. Hannene er sterkt oransjebrune eller grønne med innslag av blå eller grønn farge. Hodet har røde, blå og grønne linjer. Arten blir opptil 12&nbsp;cm lang, vanlig lengde er 7–8&nbsp;cm. 

*Symphodus ocellatus* lever på grunt vann ned til 30 m dyp nær steiner eller sjøgras. Hannen bygger et reir og vokter eggene. Føden består av mosdyr, hydroider, leddormer, reker, amfipoder og bløtdyr. Utbredelsen omfatter det meste av Middelhavet, Marmarahavet, vestlige og nordvestlige deler av Svartehavet og Azovhavet. 

Den taksonomiske historien er innfløkt. Linnés beskrivelse av *Labrus ocellaris* fra 1758 regnes som gyldig av *Catalog of Fishes*. Nomenklaturkommisjonen har vedtatt å endre *ocellaris* til det vanlig brukte *ocellatus*. Forsskåls *Labrus ocellatus* fra 1775 blir derfor regnet som et synonym. Ikke alle iktyologer anerkjenner Rafinesques beskrivelse av slekta *[[Symphodus]]* fra 1810 og mener i stedet at det gyldige navnet er *Crenilabrus* Oken 1817.

## Kilder
* 
* 

## Eksterne lenker
*
Broadchurch

***Broadchurch*** er en britisk drama- og kriminalserie som gikk på ITV fra 2013 til 2017. Hovedrollene spilles av David Tennant og Olivia Colman.

Serien ble en stor suksess i Storbritannia og seertallene var de største noensinne for et ukedrama på ITV.

## Handling
I den søvnige lille kystbyen Broadchurch blir en dag den lille gutten Danny funnet død på stranden. Kriminalbetjent Alec Hardy (David Tennant) kalles inn for å lede etterforskningen sammen med den lokale politikonstabelen Ellie Miller (Olivia Colman).

## Skuespillere
* David Tennant som Alec Hardy
* Olivia Colman som Ellie Miller
* Jodie Whittaker som Beth Latime
* Andrew Buchan som Mark Latimer
* Carolyn Pickles som Maggie Radcliffe
* Arthur Darvill som pastor Paul Coates
* Charlotte Beaumont som Chloe Latimer
* Adam Wilson som Tom Miller
* Matthew Gravelle som Joe Miller
* Jonathan Bailey som Olly Stevens
* Joe Sims som Nige Carter
* Simone McAullay som Becca Fisher
* Tanya Franks som Lucy Stevens
* Pauline Quirke som Susan Wright
* Steve Bennett som Bob Daniels
* Benji Yapp som Fred Miller
* William Andrews som Ben Haywood
* Oskar McNamara som Danny Latimer
* Hannah Rae som Daisy Hardy

## Referanser


## Eksterne lenker
*
Leonard Peskett

**Leonard Peskett** var Cunard Lines sjefarkitekt og konstruktør av passasjerskipene RMS «Mauretania», RMS Lusitania, RMS «Aquitania» og RMS «Carmania».

## Referanser
RMS «Carmania»

**RMS ''Carmania**'' var et britisk passasjerskip, tegnet og konstruert av Leonard Peskett og bygget ved John Brown & Company for Cunard Line. Under Første verdenskrig, ble «Carmania»omgjort til en væpnet krysser.

I 1919 var hun tilbake som passasjerbåt liner service, ble ombygget i 1923 og  solgt til Hughes Bolckow & Co, og senere hugget i Blyth

## Galleri

James Clayton Barr.jpg|Capt. J. C. Barr i 1913
RMS Carmania Engineroom.JPG|Motor rommet
Sinking Cap Trafalgar.jpg|Kamp av Trindade


## Referanser
John Brown & Company

**John Brown and Company** i Clydebank var et skotsk skipsverft. Det bygde mange av de kjente og verdensberømte skip, inkludert RMS «Lusitania», HMS «Hood», HMS «Repulse», RMS «Queen Mary», RMS «Queen Elizabeth» og MS «Queen Elizabeth 2».

I 1968 ble verftet slått sammen med andre Clydeside-verft for å danne Upper Clyde Shipbuilders consortium, men det ble nedlagt i 1971.

## Referanser
Langøya (Øksnes)

**Lille Langøya** i Øksnes Vestbygd, ligger mot nordvest i Vesterålen. Her finnes flere nedlagte småbruk som nå er fritidsboliger, mens ett er bebodd og driver med villsau (2016).

## Referanser
Wilhelm Cunos regjering

**Wilhelm Cunos regjering** var en regjering i Tyskland, som satt ved makten fra 22. november 1922 til 12. august 1923. Den var den første under Weimarrepublikken, som ble ledet av en partiløs kansler. Regjeringen Cuno etterfulgte Joseph Wirths andre regjering, og ble avløst av Gustav Stresemanns første regjering.

Juristen Wilhelm Cuno var generaldirektør ved Hamburg-Amerikalinjen, da rikspresident Friedrich Ebert ba ham å overta som kansler. I sin tjenestetid førte regjeringen Cuno kamp mot Frankrikes okkupasjon av Ruhrområdet, ved å oppfordre til passiv motstand. Da regjeringen likevel måtte erkjenne at en slik kamp ville føre til økonomisk ruin, gikk den av. 

## Regjeringens sammensetning

## Referanser
Metoklopramid

**Metoklopramid** er et legemiddel med kvalmestillende virkning. Metoklopramid virker både på sentralnervesystemet og i selve fordøyelsessystemet.

Sentralt hemmer metoklopramid dopaminrespetorer og stiller derved følelsen av kvalme.

Periferalt øker metoklopramid muskelaktivitet som fremmer tømming av magesekken og tynntarmen. Denne virkningen skjer pga. agonistisk virkning på 5-HT4 reseptoren.

Metoklopramid kan administreres i tablettform, som stikkpille, som drikk, eller som intravenøs injeksjon.

## Handelsnavn i Norge
* Afipran, Nycomed Pharma AS
* Primperan, Sanofi-Synthelabo AB

## Eksterne lenker
* Preparatomtaler - Statens legemiddelverk
* Felleskatalogen - Felleskatalog over farmasøytiske spesialpreparater markedsført i Norge
Kaiser-klasse

**Kaiser-klasse**, eller ***Kaiserklasse***, var betegnelse på fire transatlantiske passasjerskip tilhørende Norddeutscher Lloyd, et tysk rederi. De ble bygget av AG Vulcan Stettin mellom 1897 og 1907. Disse skipene var konstruert for å være blant de største og beste passasjerskip i sin tid. To av skipene tok det prestisjetunge Atlanterhavets blå bånd.

Den første av disse «superbåter» var SS «Kaiser Wilhelm der Grosse», unik i at den var de første med fire skorstener. Hun ble kreditert for sin overlegenhet i den gnistrende maritime konkurransen mellom Frankrike, Tyskland og Storbritannia som snart ble etterfulgt av noen av de mest berømte skip i historien. Selv om det ikke var planlagt noen søsterskip, ble det bygget tre til SS «Kronprinz Wilhelm» (1901), Kaiser Wilhelm II (1903) og «Kronprinzessin Cecilie» (1906) alle gjorde karriere, men da Første verdenskrig brøt ut ble den første senket i august 1914 og de tre andre ble beslaglagt i 1917 av USA, for aldri å vende tilbake på tyske hender.
## Skip
*SS «Kronprinz Wilhelm»
*SS «Kaiser Wilhelm der Grosse»
*SS «Kaiser Wilhelm II»
*SS «Kronprinzessin Cecilie»

## Se også
* SS «Deutschland»
* Olympic-klassen

## Referanser
Rieko Takahashi

er en japansk skuespiller og stemmeskuespiller. Hun har blant annet spilt Yorda i videospillet *[[Ico]]*.

## Referanser


## Eksterne lenker
*
Tidens gullbøker

***Tidens gullbøker*** var den norske utgivelsen av den amerikanske serieutgivelsen *A Little Golden Book*, som siden 1951 utkom på Tiden Norsk Forlag i norsk gjengivelse.

## Amerikansk import, gjenskapt på norsk grunn
Simon & Schuster eller «Essandess», som forlaget innledningsvis kalte seg ved lanseringen av bokserien *Little Golden Books* startet publiseringen i 1942.  Alf Prøysen gjendiktet samtlige bøker i den originale norske serien 1951–1963. Enkelte av hans oversettelser må nærmest oppfattes som adapsjoner eller selvstendige diktverk, hvor de originale illustrasjonene fikk tjene som styrende prinsipp for kommentar og inspirasjon. Et talende eksempel på denne virksomheten er tittel 44 *Tenk om –*.

I 1985 overtok etterhvert Anne-Cath. Vestly gjendiktningen.

Blant de mest populære bøkene var utgivelsene knyttet til de kjente figurene fra Disneytegneseriene.

Fra starten var bøkene på 28 sider med stiftede harde permer. I 1957 ble antall sider redusert til 24.

## Nye opplag
I 1972 ga Tiden Norsk Forlag ut flere av bøkene i nytt opplag. Disse er litt større enn det første opplaget, og til forskjell fra opplagene før og etter, som er stiftet og påsatt det karakteristiske båndet på ryggen, så er disse innbundet.

I årene 1983–85 utga Gyldendal Tiden noen av bøkene i enda ett opplag, men også noen bøker som tidligere ikke var kommet ut på norsk. Men nostalgitrenden slo ikke til og viste aldri samme begeistring og suksess som i 1950- og 60-årene.

## Bøkene i serien

## Bøker som kom i nytt opplag i 1972

* 3 *Malerkattene*
* 20 *Mikke Mus på biltur*
* 26 *Julenissens reise*
* 37 *Skipshunden Skruff*
* 91 *Lassie og folungen*
* 92 *Lassie ordner alt*
* 94 *Monsemann*
* 95 *Tore med tippen*
* 96 *Donald Duck kjører tog*

## Bøker som kom i 1983–85

## Referanser


## Litteratur
*Golden Books 1982: "A Birthday Celebration for Golden Books..." *Publishers' Weekly*. 221(15):24. April 9, 1982.
*Greason, Rebecca 1991: *Tomart's Price Guide to Golden Book Collectibles*. Radnor, PA:  Wallace-Homestead Book Company.
*Marcus, Leonard S. 2007: *Golden Legacy: How Golden Books Won Children's Hearts, Changed Publishing Forever, and Became An American Icon Along the Way*.  New York: Golden Books.
*Santi, Steve 1998: *Collecting Little Golden Books: a Collector's Identification and Price Guide*, 3rd Edition.  Iola, WI:  Krause Publications.
*Spjeldnæs, Kari J. (red) 2013: *Aschehoug Litteratur*. Vår 2013.
Turn under Sommer-OL 2016 – Mangekamp lagkonkurranse menn

**Lagkonkurransen i mangekamp for menn** under Sommer-OL 2016 ble arrangert 8. august 2016 i HSBC Arena. 

De 8 beste lagene i kvalifiseringen gikk videre til finalen, der hvert lag stilte med 3 utøvere i hvert apparat. 

## Finale

1) På grunn av skade fikk Maksym Semiankiv ingen poeng, fordi han bare gikk opp og berørte apparatet.

## Referanser


## Eksterne lenker
* Rio 2016 - Artistic Gymnastics - Men's Team Final (arkivert)
Christer Ericsson

**Jan Christer Ericsson** (født 27. mars 1942 i Skövde, død 28. juni 2016 utenfor Marstrand) var en svensk industrimann og sjøkaptein fra Alingsås.

Ericsson utviklet en metode for lasting av containere, som han forgjeves prøvde å interessere hans tidligere klienter, Stena Line, for. I det egne selskapet, *Container Safe J C Ericsson AB* (senere Consafe) utviklet han i stedet sine ideer og bedrev en vellykket forretningsvirksomhet innen sjøtransport.

## Bibliografi
* Ericsson, J., Christer; Bergquist, Sven&#x20;(1987).&#x20;*Utan omsvep: Mitt berikande liv med Consafe*. Stockholm: Timbro. Libris 7648190. ISBN 91-7566-129-2

## Referanser
Vimsekoppen

***Vimsekoppen*** er en barnebok fra 1942 av Janette Sebring Lowrey. Den utkom på norsk i serien Tidens gullbøker i 1954.

Boka utkom opprinnelig i serien *Little Golden Books* under tittelen *The Poky Little Puppy* (1942), og var tegnet av den svensk-amerikanske Disney-tegneren, Gustaf Adolf Tenggren (1896-1970). I 2001 var det bare i USA alene solgt 15 millioner eksemplarer av denne boka, som dermed rangeres som en av landets mestselgende barnebøker.

Den norske gjendiktningen av *The Poky Little Puppy* var det Alf Prøysen som sto for.

## Referanser


## Eksterne lenker
* ''Västgöten som ritade sagofigurer åt Walt Disney'' (på svensk)
* BPIB - Om Tenggren med billedeksempler (på engelsk) 
* ASIFA – Gustaf Tenggren (på engelsk)
Paisios Dimitriadis

**Paisios Dimitriadis** (født 1997) er en kypriotisk friidrettsutøver som konkurrerer i sprintløp. Hans fremste internasjonale meritt er gull på 100 meter ved Det europeiske småstatsmesterskapet i friidrett 2018. 

## Idrettskarriere
;2014
Dimitriadis deltok ved junior-VM i friidrett 2014 i Eugene i USA. På 200 meter satte han personlig rekord i innledningsheatet, med 21,47 sekunder, men gikk ikke videre til semifinalene. 

Ved balkanmesterskapet i friidrett for ungdom 2014 vant han 400 meter, med ny personlig rekord på 48,77 sekunder.

;2015
Ved De europeiske småstatslekene 2015 kom han på 2.-plass på 200 meter, bak Kevin Moore fra Malta. Dimitriadis løp her på 21,75 sekunder. 

;2016
Han vant to medaljer ved Det europeiske småstatsmesterskapet i friidrett 2016. Individuelt kom han på 2.-plass på 100 meter, bak islandske Ari Bragi Karason. Kypros fikk også sølv på 1000 meter medleystafett. Han løp også 200 meter, der han kom på 4.-plass.

Han vant 200 meter ved det kypriotiske mesterskapet i friidrett i juni 2016, der han løp på 21,53. Han vant også 100 meter med tiden 10,62.

;2017
Han deltok igjen ved De europeiske småstatslekene 2017, som ble arrangert i Serravalle i San Marino. Der vant han 100 meter, og fikk sølv på 200 meter, bak Kolbeinn Höður Gunnarsson fra Island. Han satte ny personlig rekord på 200 meter med 21,33 sekunder. I tillegg fikk Kypros sølv på 4 x 100 meter stafett, bak Island.

;2018
I Det europeiske småstatsmesterskapet i friidrett 2018 vant han 100 meter, og fikk sølv på 200 meter bak Kolbeinn Höður Gunnarsson. Kypros fullførte ikke 1000 meter medleystafett. Under det kypriotiske mesterskapet i friidrett 2018 vant han 200 meter, og han fikk sølv på 100 meter. I juni deltok han i Middelhavslekene 2018, og kom der på sjuendeplass på 200 meter, men han nådde ikke finalen på 100 meter. Han deltok i Balkanmesterskapet i friidrett 2018, der han kom på femteplass på 200 meter. Han representerte Kypros under EM i friidrett 2018, men ble der slått ut i forsøksheatet på 200 meter.

;2021
Han konkurrerte ikke i 2019 og 2020, men deltok igjen i det kypriotiske mesterskapet i friidrett 2021, der han kom på femteplass på 200 meter. 

## Referanser


## Eksterne lenker
* 
*  Profil hos European Athletics
*  Profil hos All-Athletics
Dag Halvor Nylander

**Dag Halvor Nylander** (født 1969) er en norsk jurist og diplomat, kjent for sin rolle som fredsmegler mellom regjeringen i Colombia og geriljagruppen FARC.

Nylander begynte som aspirant i Utenriksdepartementet i 1997. I 2010 begynte han å arbeide med fredsprosessen i Colombia og har bistått ved møter der,  på Cuba og i Norge.

Dag Halvor Nylander er sønn av lege Gro Nylander.

## Referanser


## Eksterne lenker
* 
*  «Colombia Farc: The Norwegian who helped broker peace», fra BBC 28. august 2016
IceFrog

**IceFrog** er en videospilldesigner, kjent for sitt arbeid på *[[Defense of the Ancients]]*, senere ble han ansatt som hovedutvikleren for *[[Dota 2]]*.

Gjennom hele sin karriere har han kun brukt psuedonymet IceFrog. Hans ekte navn er Abdul Ismail. Det finnes lite informasjon om IceFrog, men i 2009 nevnte han at alderen hans var 25.
## Referanser
Natalia Stratulat

**Natalia Stratulat** (født 24. juli 1987 i Chișinău) er en moldovsk friidrettsutøver som konkurrerer i kulestøt, diskos og spydkast. Hennes fremste internasjonale meritt er gull i diskos ved Det europeiske småstatsmesterskapet i friidrett 2016 og gull i samme øvelse ved lag-EM i friidrett 2015, der Moldova deltok i third league. 

## Idrettskarriere
;2015
Moldova deltok i third league ved lag-EM i friidrett 2015, og Statulat vant der diskos med 55,08 meter. Hun deltok ved Europalekene 2015 i Baku, og vant også der diskos, med 55,08 meter. Ved Sommeruniversiaden 2015 kom hun på 7.-plass. 

I august deltok hun ved Balkanmesterskapet i friidrett 2015, og fikk bronse i diskos, bak Hrisoúla Anagnostopoúlou og Veronika Domjan. 

;2016
I mai deltok hun ved IAAF World Challenge Dakar 2016, der hun kom på 2.-plass i diskos, bak Hrisoúla Anagnostopoúlou.

Han vant diskos ved Det europeiske småstatsmesterskapet i friidrett 2016, foran Kristina Rakocevic og Androniki Lada. Hun deltok ved EM friidrett 2016, men gikk ikke videre fra kvalifiseringsrunden, der hun kastet 54,45 meter. 

Ved Sommer-OL 2016 i Rio de Janeiro deltok hun i diskos, men kastet 53,27 i innledningsrunden, og gikk dermed ikke til finalen.

## Referanser


## Eksterne lenker
* 
*  Profil hos European Athletics
*  Profil hos All-Athletics 
*  Profil hos Rio 2016 (arkivert)
Vanlig papegøyefisk

**Vanlig papegøyefisk** (*Sparisoma cretense*) er en fiskeart. Den er den eneste representanten for papegøyefiskene i europeiske farvann.

Den har store skjell på kroppen og deler av hodet. Snuten er konisk, og tennene er vokst sammen til et slags «nebb». Ryggfinnen har 8–9 piggstråler og 10 bløtstråler. Gattfinnen har 3 piggstråler og 9 bløtstråler. Vanlig lengde er 20–30&nbsp;cm, og maksimal lengde er 50&nbsp;cm.

Hannene er gråbrune eller purpurbrune og lysere på buken. Hunnene er karminrøde med en stor, brun eller indigo flekk bak på hodet og lengst fram på sidene. De har også en gul flekk på sporden. Begge kjønn har ofte langsgående striper med små, hvite flekker på sidene. 

Vanlig papegøyefisk lever på stein- og sandgrunn i havet ned til 30&nbsp;m. Den er en planteeter som blant annet beiter på kalkalger. Utbredelsen omfatter Middelhavet og det østlige Atlanterhavet fra Portugal til Senegal. Den finnes også ved Azorene, Madeira og Kanariøyene. Den er varmekjær og er ganske sjelden i de nordlige delene av Middelhavet. 

*Sparisoma cretense* var tidligere den eneste papegøyefisken i Middelhavet, men *[[Scarus ghobban]]* har vandret inn gjennom Suezkanalen og er på 2000-tallet blitt funnet flere steder i det østlige Middelhavet.

## Kilder
* 
* 
* 
* 

## Eksterne lenker

*
Bretagne Classic 2016

**Bretagne Classic 2016** var den 80. utgaven av Bretagne Classic.

To utbrytere holdt unna helt til mål, mens Alexander Kristoff vant spurten i hovedfeltet.
## Lag
I tillegg til de 18 WorldTourlagene fikk syv profesjonelle kontinentallag delta:

## Resultater

## Eksterne lenker
*
Investinor

**Investinor AS** er et norsk statlig investeringsselskap stiftet 21. februar 2008 med vedtektsfestet formål å bidra til økt verdiskapning gjennom å tilby risikovillig kapital til internasjonalt orienterte konkurransedyktige bedrifter, primært nyetableringer. Selskapet har 20 ansatte og hovedkontor i Trondheim.

Investinor forvalter 8 milliarder kroner og eies av den norske stat. Eierskapet forvaltes av Nærings- og fiskeridepartementet. Selskapet et medlem av Norsk Venturekapitalforening.

### Kritikk fra riksrevisjonen

I 2022 avdekket Riksrevisjonen at Investinor sine direkteinvesteringer har hatt null avkastning i perioden 2008 til 2021 (13 år). I perioden fra 2008 til 2021 bevilget Stortinget 4,2 milliarder kroner til selskapet. Målet er å få høy avkastning på investeringene over tid, som så kan brukes til nye investeringer eller gi utbytte til staten. Investinor har selv mål om en årlig avkastning på ti prosent, men undersøkelsen fra Riksrevisjonen viste at selskapet har tapt totalt 46 millioner kroner i undersøkelsesperioden. Riksrevisjonen sin undersøkelse viste også at Investinor eier bedrifter lengre enn planlagt og at selv om oppstartbedrifter får økt kapitaltilgang, blir få av dem lønnsomme. Toppsjefen økte også lønnen med 13,4 prosent mellom 2018 og 2021. Terje Eidesmo har vært administrerende direktør siden 2019. Han hadde en lønnsøkning på over 1 million kroner til 4 millioner kroner fra 2020 til 2021.

## Referanser


## Eksterne lenker
* Nettside
Hardcore Henry

***Hardcore Henry*** () er en russisk-amerikansk science fiction-actionfilm skrevet, co-produsert og regissert av Ilja Najsjuller. Filmens hovedrolleinnehavere er Sharlto Copley, Danila Kozlovskij, Haley Bennett, og Tim Roth. 

Den ble utgitt kino i USA av STX Entertainment 8. april 2016, til blandede anmeldelser fra kritikerne.

Filmen ble skutt nesten utelukkende fra et første-person perspektiv.

## Handlingsreferat
En mann våkner i et laboratorium om bord på et luftskip. En forsker, Estelle, forteller ham at han heter Henry. Hun er hans kone, og han har blitt gjenopplivet fra en ulykke som etterlot ham med Hukommelsestap og stumhet. Hans manglende lemmer blir erstattet med cybernetiske proteser. Men leiesoldater ledet av Akan raider skipet, før hun kan erstatte Henrys stemme.

Akan påstår at all Estelles forskning egentlig er hans eiendom. Han dreper Estelles forskere, men Henry og Estelle flykter og lander i Moskva. Leiesoldatene følger etter og bortfører Estelle. Henry blir reddet av en fremmed mann ved navn Jimmy, som forteller at hans cybernetiske lemmer går tom for strøm - noe som vil drepe ham hvis han ikke kan lades opp. Jimmy blir tilsynelatende drept av korrupte politifolk betalt av Akan, men Henry unnslipper. Henry må deretter forsøke å finne sannheten om livet sitt, på egen hånd.

## Rollebesetning
* Sergej Valjajev, Andrej Dementjev, Ilja Najsjuller som Henry
* Sharlto Copley som Jimmy
* Danila Kozlovskij som Akan
* Haley Bennett som Estelle
* Tim Roth som Henrys far
* Andrej Dementjev som Glatt Dmitry
* Cyrus Arnold som Nat (kreditert som «Young Bully #2»)
* Ilja Najsjuller som Timothy / Higher-Self Merc
* Will Stewart som Robbie
* Darja Tsjarusja som Katya Dominatrix
* Svetlana Ustinova som Olga Dominatrix

## Produksjon
*Hardcore Henry* ble filmet med GoPro-kameraer montert på en spesiallaget maske designet av Sergey Valyaev, kalt «Adventure Mask», og stabiliseringsystemer som enten bruker elektronikk eller magneter. Disse ble skapt av filmdirektør for fotografering, Vsevolod Kaptur. Opptakene fra GoPro-kameraene ble redigert for å redigere hundrevis av filmklipp for å lage en sammenhengende spillefilm.

Blender, en åpen-kildekode-programvare ble brukt til å gi de fleste visuelle effektene i filmen.

## Referanser


## Eksterne lenker
*
XView

**XView** er et widgetverktøy fra Sun Microsystems, som ble introdusert i 1988. Det sørger for et OPEN LOOK brukergrensesnitt for programmer på Vindussystemet X, med en objektorientert API for programmeringsspråket C. Dets grensesnitt, kontroller og utseende ligner veldig mye på vindussystemet SunView, noe som gjorde det mulig å konvertere eksisterende applikasjoner fra SunView til vindussystemet X. Sun Microsystems laget også et User Interface Toolkit, en C++ API til Xview.

Siden tidlig på 1990-tallet har XView vært fri og åpen programvare. XView ble senere forkastet av Sun Microsystems til fordel for Motif, og deretter til fordel for GTK+ og GNOME.

## Referanser